Ama Birjina aurkituak

Herrialde Katalanetakoak 
Herrialde Katalanen kontestuan, beren agerpena ulertzen da musulmanen inbasioa baino lehen ezkutatu ziren irudien berragerpen bezala. Berraurkikuntzak mirari gisa azaldu ziren nagusiki, artzainek edo ermitauek topatuta ohikoan.

Irudiak ohikoan tailla polikromoak dira Katalunian. Erromanikoak edo erromaniko berantiarreko estilokoak dira, 12. mendearen amaieratik aurrera sortuak dira, eta hieratismo nabarmena dute. Gehienek sedes sapientiae forma dute; Ama Birjina eserita ageri da, dotore jantzia eta koroatua, Jesus Haurra belaunetan magalean duela. 

Montserrateko Ama Birjina, Queralteko Ama Birjina, Puigcerverkoa, eta Urgelleko Ama Birjina dira aurkitutako iruduen adibide ezagunak. Ezagunena den Montserratekoari buruz, artzain haur batzuek kobazulo batean aurkitu omen zuten irudia. Kondairak dioenez, Puigcerverko Ama Birjina gurbe baten barruan aurkitu zuten, bere izena daraman mendian, gaueko argi-izpi batzuei esker. Urgelleko Ama Birjinari Andorrako Ama Birjina ere esaten diote, kondairaren arabera Andorran ezkutatua egon baitzen sarrazenoen inbasioan. Nuriako Ama Birjina eta Andorrako zaindaria den Meritxellgo Ama ere hañakoak dira dira. 

Valentziako Erkidegoan, oso gurtuak dira Avellàko Ama Birjina Catí herrian, Ortisellakoa Benafigosen, Balmakoa Soritan edo Vallivanako Ama Birjina Morellan.

Ohikoan Irailaren 8an, Ama Birjinaren egunean, ospatzen da herriz herriz adbokazio hauen jaia, baina Arantzazukoaren irailaren 9an da.

 Erreferentziak 

 Kanpo estekak 

Kategoria:Ama Birjina aurkituak